**ემილი ო'ჰარა რატაკოვსკი** (დ. 7 ივნისი, 1991, ლონდონი) — მოდელი და მსახიობი. დაიბადა ლონდონში და გაიზარდა სან-დიეგოში. პირველად გამოჩნდა 2012 წელს, ეროტიული ჟურნალი „treats!"-ის მარტის თვის გარეკანზე. ამის შემდეგ იგი გამოჩნდა ორ მუსიკალურ კლიპში, რობინ ტიკის „Blurred Lines"-სა და „Maroon 5"-ის „Love Somebody"-ში.

მისი კარიერა დაიწყო 2004 წელს. რატაკოვსკი 2014 და 2015 წლებში ზედიზედ ორჯერ გამოჩნდა „*Sports Illustrated* swimsuit issues"-ში. მისი დებიუტი პოდიუმზე შედგა მარკ ჯეიკობსის ჩვენებაზე, 2015 წლის ნიუ-იორკის ფეშენ-ვიკზე. ამის შემდეგ პარიზის ფეშენ-ვიკზე გამოვიდა Miu Miu-სთვის და მილანის ფეშენ-ვიკზე ბოტეგა ვენეტას კოლექციის ჩვენებაზე, Dolce & Gabbana-სა და Versace-სათვის. რატაკოვსკი გამოჩნდა „Buick Super Bowl commercial"-ის „Super Bowl 50"-ის ფარგლებში (2016), და ამის შემდეგ ის გახდა არაერთი ბრენდის სპიკერი, ისეთების როგორიცაა DKNY, The Frye Company, Kerastase, Paco Rabanne, და DL1961.

რატაკოვსკიმ სამსახიობო კარიერა ბავშვობაში, ქალაქ სან-დიეგოში დაიწყო, მანამდე სანამ ის მიიღებდა როლს „Nickelodeon"-ის სერიალში „*iCarly"* (2009–2010). მისი დებიუტი მხატვრულ ფილმში შედგა 2014 წელს ბენ აფლეკის ფილმში „*Gone Girl"*. მან შეასრულა ენდი ფიცჯერალდის როლი. მისი სხვა როლებიდან გამოსარჩევია ფილმები „*Entourage"* (2015), *„We Are Your Friends"* (2015), „*I Feel Pretty"* (2018) და „*Welcome Home"* (2018), მან აგრეთვე ითამაშა მინისერიალში „*The Spoils Before Dying"* (2015) და ანთოლოგიურ სერიალში „*Easy"* (2016). რატაკოვსკი აქტიურად ადვოკატირებს ქალთა ჯანმრთელობის საკითხებს და არის „Planned Parenthood"-ის სპიკერი. იგი თავის თავს ახასიათებს როგორც ფემინისტს, მან მიიღო კრიტიკა და მხარდაჭერა სექსუალურ გამოხატვაზე თავისი მოსაზრების გამო.

2020 წლის ოქტომბერში რატაკოვსკიმ „*Vogue"-ის* გარეკანზე გამოჩენისას დაადუსტურა რომ არის ფეხმძიმედ და ელოდება პირველ შვილს.

ადრეული ცხოვრება
----------------

ემილი ო'ჰარა რატაკოვსკი დაიბადა 1991 წლის 7 ივნისს, ვესტმინსტერში, ლონდონში. რატაკოვსკი თავის დედას აღწერს როგორც „ფემინისტს და ინტელექტუალს". ემილი არის ინგლისური, ირლანდიური, პოლონური, გერმანული და ებრაული წარმოშობის.

ფილმოგრაფია
-----------

რატაკოვსკი 2012 წელს, ეროტიული ჟურნალი „treats!"-ის მარტის თვის გარეკანზე
### ფილმი

| წელი | ფილმი | როლი | შენიშვნა |
| --- | --- | --- | --- |
| 2004 | *Andrew's Alteration* | ახალგაზრდა გოგო | მოკლემეტრაჟიანი ფილმი |
| 2005 | *A Year and a Day* | გოგო | კინო |
| 2014 | *Gone Girl*  | ენდი ფიცჯერალდი |  |
| 2015 | *Entourage* | თამაშობს თავის თავს |  |
| 2015 | *We Are Your Friends* | სოფი |  |
| 2018 | *Cruise* | ჯესიკა ვეინბერგი |  |
| 2018 | *I Feel Pretty* | მელორი |  |
| 2018 | *In Darkness* | ვერონიკა |  |
| 2018 | *Welcome Home* | კესი |  |
| 2018 | *The American Meme* | თამაშობს თავის თავს | დოკუმენტური ფილმი |
| 2019 | *Lying and Stealing* | ელიზე |  |

### ტელევიზია

| წელი | სერიალი | როლი | შენიშვნა |
| --- | --- | --- | --- |
| 2009–10 | *iCarly* | ტაშა | ეპიზოდები: „iSpeed Date", „iEnrage Gibby" |
| 2015 | *The Spoils Before Dying* | აგენტი დეი | 3 ეპიზოდი |
| 2016 | *Easy* | ალისონ ლიზოვსკა | ეპიზოდი: „Art and Life" |

### მუსიკალური ვიდეოები

| წელი | კლიპი | შემსრულებელი |
| --- | --- | --- |
| 2012 | „Fast Car" | ტაიო კრუსი |
| 2013 | „Blurred Lines" | რობინ ტიკი ft. T.I. and Pharrell |
| 2013 | „Love Somebody" | Maroon 5 |
| 2016 | „Inseparable" | დიმა ბილანი |

რესურსები ინტერნეტში
--------------------

ვიკისაწყობში არის გვერდი თემაზე:
***ემილი რატაკოვსკი***

* 

* ოფიციალური საიტი
* 

* Emily Ratajkowski — კინოფილმების ინტერნეტ-მონაცემთა ბაზა (ინგლისური)
* 

* ემილი რატაკოვსკი Instagram-ზე
* ემილი რატაკოვსკი Fashion Model Directory-ზე
* ემილი რატაკოვსკი — Models.com

სქოლიო
------

1. ↑  Emily Ratajkowski on Pregnancy and Why She Doesn't Want to Reveal the Gender of Her Baby. *Vogue*. Condé Nast (October 26, 2020).
2. ↑  Emily Ratajkowski strips down for swimwear campaign. *FOX News* (July 22, 2016). ციტირების თარიღი: May 13, 2018
3. ↑  Horan, Niamh (July 14, 2013). „Stunning star of controversial music video reveals Irish roots". *Irish Independent*. დაარქივებულია ორიგინალიდან — 2013-08-21. ციტირების თარიღი: February 18, 2014.

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNF: cb17027026x (data)
* GND: 1253909946
* ISNI: 0000 0004 5098 5506
* LCCN: no2015088802
* NKC: xx0205065
* SUDOC: 261178024
* VIAF: 316745546
* WorldCat Identities (VIAF-ის მეშვეობით): 316745546

 |